Austatud mõttekaaslane,
Ülo Ignatsi artiklitekogumikku on valmis välja andma Eesti Keele Sihtasutus. Selle kõvakaanelise raamatu mahuks on planeeritud ligikaudu 10 poognat teksti (160 lk.) + 1 poogen (16 lk.) fotosid. Raamatu maksumuseks on ligikaudu 4400 eurot.
Oleks tore, kui soovid ühineda selle Ülole tehtava kingitusega ja leiad võimaluse idee teostamist toetada annetusega Eesti Keele Sihtasutuse arvele nr. 17000160412 Nordea pangas. Ülekandele lisa selgituseks„Ignats“. Isikute ja organisatsioonide nimed, kes on teinud ülekande enne 15. aprilli, saavad olema Ülole sünnipäeval üleantaval õnnitluskaardil. Kõikide toetajate nimekiri trükitakse raamatus, mis loodetavasti ilmub enne jaanipäeva. Üle 10 euro suuruse annetuse teinud toetajad saavad endale ühe raamatu eksemplari.
Peeter Luksep
Peep Pillak
Toomas Tiivel
Tallinnas, emakeelepäeval 2011